Venom (yhtye)

Venom on Englannin Newcastlessa vuonna 1979 perustettu äärimetalliyhtye. Yhtyeen kuuluisin kokoonpano – Conrad ”Cronos” Lant (laulu ja basso), Jeffrey ”Mantas” Dunn (kitara) ja Anthony ”Abaddon” Bray (rummut) – oli suosionsa huipulla 1981–1986.

Brittiläisen heavy metalin uutta aaltoa edustanut Venom vei metallimusiikkia aiempaa raskaampaan, nopeampaan ja synkempään suuntaan. Sisäisten riitojen ja laadultaan epätasaisten albumien myötä Venom katosi 1980-jälkipuoliskolla parrasvaloista. Yhtye on kuitenkin jatkanut levyttämistä ja konsertointia vielä 2000-luvullakin, ja sen diskografia käsittää 15 täyspitkää studioalbumia. Vuodesta 2015 alkaen Venom-nimisiä kokoonpanoja on ollut kaksi: Conrad ”Cronos” Lantin johtama Venom sekä Jeff ”Mantas” Dunnin ja Tony ”Abaddon” Brayn perustama Venom Inc.

Varsinkin 1980-luvun alkupuoliskolla Venomin julkisuuskuva oli rehvakas ja provosoiva. Yhtyeen jäsenet käyttivät outoja, okkultismista ammentavia taiteilijanimiä, mikä oli siihen aikaan harvinaista. Sanoituksissaan yhtye ihannoi pahuutta ja rienasi kristinuskoa. Saatananpalvonnasta ammentanut julkikuva ei kuitenkaan ollut vakavamielinen kannanotto, vaan yhtyeen tarkoitus oli herättää huomiota ja paheksuntaa.

Venom ei koskaan saavuttanut valtavirran suosiota, mutta sitä pidetään silti yhtenä vaikutusvaltaisimmista metalliyhtyeistä. Yhtyeen tunnetuin levytys on vuonna 1982 julkaistu Black Metal, jonka mukaan nimettiin metallimusiikin alagenre. Venom oli tärkeä innoittaja myös thrash- ja death metal -yhtyeille. Monet yhtyeet, kuten Sodom, Metallica, Megadeth, Slayer, Death sekä Celtic Frost, ovat maininneet Venomin yhdeksi tärkeimmistä esikuvistaan.

 Historia 

 Perustaminen ja alkuajat (1979–1980) 

Venom perustettiin Newcastlessa vuonna 1979. Jäsenet olivat aiemmin soittaneet useissa lyhytikäisissä kokoonpanoissa, joista merkittävin oli Guillotine. Roudarin ehdotuksesta yhtyeen uudeksi nimeksi tuli Venom ().Patterson 2013, s. 6–7. Kesällä 1979 yhtyeen kokoonpanoon kuuluivat laulaja Clive Archer, kitaristit Jeffrey Dunn ja Dave Rutherford, basisti Alan Winston sekä rumpali Anthony Bray. Rutherford oli jättämässä yhtyeen, sillä hän oli perinteisen hard rockin ystävä, kun taas Venomin musiikki oli kehittymässä raskaampaan ja synkempään suuntaan. Korvaajaksi värvättiin Conrad Lant.

Winstonin jätettyä yhtyeen Lant siirtyi basistiksi. Hän soitti bassoa kitaravahvistimen läpi ja muutenkin kitaramaisella tyylillä. Tämä tuotti ”likaisen, kumisevan” äänimaiseman, josta sittemmin tuli Venomin tavaramerkki.Patterson 2013, s. 7–8. Lant työskenteli apulaisena Impulse-äänitysstudiolla. Työssään hän usein tapasi aloittelevia metallimuusikoita, jotka yrittivät tietoisesti kuulostaa joltakin tunnetulta yhtyeeltä. Hän ei pitänyt tästä ja alkoi johdonmukaisesti kehittää Venomin äänimaailmaa epäsovinnaiseen suuntaan.Patterson 2013, s. 8.

Venom alkoi äänittää studiossa demoja, joiden tyyli yhdisteli aiempaa rock-musiikkia, 1970-luvun heavy metalia ja punk rockia. Yhtye halusi yhdistää Motörheadin nopeuden, Black Sabbathin synkkyyden, Judas Priestin ulkomuodon ja Kissin teatraalisen lavaesiintymisen. Jäsenet alkoivat käyttää pelottavia, salaperäisiä taiteilijanimiä: basisti Conrad Lantista tuli ”Cronos”, rumpali Anthony Braysta ”Abaddon”, kitaristi Jeffrey Dunnista ”Mantas” ja laulaja Clive Archerista ”Jesus Christ”.Patterson 2013, s. 8–9. Archer käytti myös kasvomaalausta, joka muistutti niin sanottua corpse paintia.Patterson 2019, s. 9. Archerin jäätyä eräistä harjoituksista pois Lant kokeili laulamista. Muut pitivät hänen tulkinnastaan, ja Archer erosi sovussa Venomin jäädessä trioksi. Demon-nimisestä demosta tuli yhtyeen ensimmäinen virallinen julkaisu.Rintala, Janne: Venom: Sons of Satan – Rare and Unreleased (BMG UK). Imperiumi 6.10.2020. Viitattu 21.10.2021.

 Ensimmäiset albumit ja suosion huippu (1981–1986) 

Sounds-musiikkilehden toimittaja Geoff Barton piti Demon-demosta ja suositteli sitä lukijoilleen.Patterson 2019, s. 9–10. Impulse Studiosin johtaja David Wood pyysi yhtyettä äänittämään lisää materiaalia. Pian Venom solmi levytyssopimuksen Woodin levy-yhtiön Neat Recordsin kanssa, ja vuonna 1981 yhtye julkaisi ensimmäisen singlensä ”In League with Satan”. Single myi hyvin, ja Neat Productions pyysi yhtyeeltä lisää materiaalia. Lant lupautui äänittämään kaikki yhtyeen valmiit kappaleet. Demot äänitettiin nopeasti ja pikkuvirheistä välittämättä. Lantin mukaan levy-yhtiö ilmoitti tämän jälkeen, että Venomin ensimmäinen albumi koostettaisiin demoista tai levytyssopimus raukeaisi. Yhtye suostui.

Esikoisalbumi Welcome to Hell ilmestyi loppuvuodesta 1981.Patterson 2019, s. 10. Se oli siihen mennessä rienaavin julkaisu metallimusiikin historiassa. Kansikuva oli mukailtu Baphometin sinetistä, joka tunnetaan Saatanan kirkon tunnuskuvana. Sanoituksissa yhtye julisti olevansa liitossa Saatanan kanssa ja pilkkasi kristinuskoa. Albumin viimeistelemätön, meluisa äänimaailma, sahaavat kitarat, rytisevä basso, epäselvät rummut ja Lantin örisevä laulu olivat ennenkuulumaton yhdistelmä.Patterson 2019, s. 10–11. Welcome to Hell myi sekä yhtyeen että levy-yhtiön hämmästykseksi varsin hyvin, ja arvostelutkin olivat myönteisiä.Patterson 2019, s. 11–13. Dunnin mukaan hiomaton äänimaailma soittoteknisine virheineen oli koko albumin viehätysvoiman salaisuus. Lantia albumin viimeistelemättömyys kuitenkin harmitti, sillä se toi yhtyeelle maineen taitamattomina soittajina.

Yhtyeelle alkoi syntyä ihailijakuntaa hevarien parissa.Patterson 2019, s. 12. Dunnin mukaan Welcome to Hell jakoi kuulijat: useimmat pitivät sitä ”sietämättömänä melusaasteena”, mutta ne jotka pitivät, ”ne sitten todellakin diggasivat”. Vastaanoton rohkaisemana Venom palasi studioon ja julkaisi toisen albuminsa Black Metalin 1982. Se sai myönteistä palautetta, ja äänimaailmaa kehuttiin edeltäjäänsä paremmaksi. Siinä missä Welcome to Hell oli kokoelma hajanaisia demoja, Black Metal suunniteltiin täyspitkäksi albumiksi. Yhtyeellä oli myös enemmän aikaa kirjoittaa kappaleita, ja jotkut niistä sisälsivät yhtyeen luomia äänitehosteita. Albumilla oli niin merkittävä vaikutus black metalin kehitykseen, että koko genre nimettiin albumin mukaan.Patterson 2019, s. 12–14.

Alkuvuosina Venom konsertoi vain vähän ja suosio rakentui albumien ympärille. Kun yhtye ryhtyi konsertoimaan aktiivisesti, se pystyi alusta lähtien sijoittamaan suuria summia näyttävään pyrotekniikkaan.Patterson 2019, s. 16. Ensimmäisen ulkomaan konserttinsa Venom teki alkukesästä 1982. Jäsenten yllätykseksi Belgian Poperingessa järjestetty tapahtuma oli menestys ja sitä katsomaan saapui tuhansia ihmisiä.

Pian Black Metalin julkaisun jälkeen yhtyeen jäsenten välit alkoivat tulehtua. Dunnin ja Brayn mukaan Lant alkoi uskoa omiin puheisiinsa ja käyttäytyi jatkuvasti kuin olisi ollut lavahahmonsa Cronos.

Kolmas studioalbumi At War with Satan julkaistiin 1984. Venom siirtyi kokeellisempaan suuntaan, ja albumin nimikkokappale oli koko A-puolen mittainen.Patterson 2013, s. 14–15. Rushin innoittama tyyli oli pitkälti Lantin luomus, kun taas Dunnin panos oli aiempaa pienempi. Dunn oli harkinnut jättävänsä yhtyeen jo Black Metalin julkaisun jälkeen. Vuonna 2019 hän muisteli: ”Meistä tuli liian isoja liian nopeasti, eikä mikään ollut enää entisellään. – – Henkilökemiat muuttuivat ja egot kasvoivat turhan suuriksi… Vuonna 1984 Venom ei enää ollut se sama räävitön, mitään suunnittelematon räyhäkolmikko Newcastlesta, vaan halusimme tietoisesti olla jotakin hienompaa ja parempaa. No, sellainen ei sopinut Venomille.” Lant sen sijaan on hyvin ylpeä At War With Satanista. Aikalaisvastaanotto oli myönteinen, ja yhtyeen suosio nousi entisestään. Valtavirran arvostusta Venom ei kuitenkaan saavuttanut.Patterson 2019, s. 15.

At War with Satanin jälkeen Venom lähti ensimmäiselle konserttikiertueelleen. The Seven Dates of Hell -nimisellä kiertueella yhtyettä lämmitteli losangelesilainen Metallica. Lantin mukaan aiemmin tiivis kolmikko alkoi etääntyä kiertueen aikana. Syynä oli juopotteluun ja seksiin painottunut elämäntapa. Lant ja Bray nauttivat siitä, mutta Dunn oli kiinnostuneempi liikunnasta ja kamppailulajeista.Patterson 2019, s. 15–16. Hän oli lisäksi turhautunut Venomin epämelodiseen ja ilmaisultaan rajoittuneeseen musiikkiin.

Neljännen albumin äänitykset sujuivat kireissä tunnelmissa. Lant ja Bray joutuivat usein harjoittelemaan kahdestaan, ja uuden materiaalin säveltämisen sijaan yhtye äänitti vanhoja, aiemmin käyttämättä jääneitä kappaleita. Possessed julkaistiin vuonna 1985. Vastaanotto oli aiempaa heikompi, ja Kerrang!-lehden vuotuisessa äänestyksessä Venom valittiin maailman huonoimmaksi yhtyeeksi. Metal Forcesin vastaavassa äänestyksessä se toisaalta valittiin kuudenneksi parhaaksi.

Venom markkinoi Possessedia isolla Yhdysvaltain-kiertueella, jolla yhtyettä lämmittelivät Slayer ja Exodus. Hieman ennen kiertueen alkua Dunn sairastui vesirokkoon, joten alkupään konserteissa hänen tilallaan esiintyivät Fistin Dave Irwin ja Avengerin Les Cheetham. Dunn lensi toivuttuaan Yhdysvaltoihin ja soitti viimeiset konsertit itse. Kristittyjen parissa kiertue herätti pahennusta, ja Yhdysvaltojen suurkaupungeissa sitä vastaan järjestettiin mielenosoituksia. Possessedin kiertue toi Venomin ensimmäistä kertaa myös Suomeen, kun yhtye toimi eräänä Rantarock-festivaalin pääesiintyjistä. Joulukuussa 1985 ilmestyi Hell at Hammersmith -videokasetti suuresta Hammersmith Odeonin konsertista.

Klassisen kokoonpanon viimeiseksi studiojulkaisuksi jäi vuonna 1985 ilmestynyt Nightmare-EP. Yhtye aloitti Deadline-nimisen studioalbumin äänitykset, mutta Dunn jätti yhtyeen ennen kuin se valmistui. Joulukuussa 1986 ilmestyi vielä vanhalla kokoonpanolla äänitetty livealbumi Eine Kleine Nacthmusik.

 Vaihtuvat kokoonpanot (1986–1992) 

Eronneen Dunnin korvasi kaksi uutta kitaristia, Jimmy Clare ja Mike ”Mykus” Hickey. Uusi kokoonpano levytti albumin Calm Before the Storm, joka julkaistiin 1987.Monger, James Christopher: Biography: Venom. AllMusic. Viitattu 21.10.2021.  Albumilla yhtye loittoni perinteisestä tyylistään. Sanoitukset siirtyivät miekka ja magia -aiheiden sekä perinteisen rock & roll -tematiikan suuntaan. 

Ilmapiiri oli edelleen huono, ja Bray erosi yhtyeestä. Lant perusti Yhdysvalloissa Claren, Hickeyn ja uuden rumpalin kanssa uuden yhtyeen ja nimesi sen itsensä mukaan Cronokseksi. Tämän jälkeen Bray ilmoitti jatkavansa musiikin tekemistä Venom-nimellä. Alkuperäisjäsen Jeffrey Dunn palasi kitaristiksi, ja yhtye sai Music for Nationsilta levytyssopimuksen. Uudeksi basisti-laulajaksi pestattiin Atomkraft-yhtyeessä vaikuttanut Tony ”Demolition Man” Dolan, joka liittyi Venomiin 1988. Rytmikitaristiksi liittyi Al Barnes. Uudistuneen Venomin ensimmäinen albumi oli vuoden 1989 Prime Evil, jota Bray pitää koko Venomin uran parhaana. Hänen mukaansa yhtye uudestisyntyi Dolanin liittymisen myötä, mutta fanit eivät pitäneet muutoksesta. Yhtyeen suosio laski.

Vuonna 1991 ilmestyneen Temples of Ice -albuminDiscography: Venom. AllMusic. Viitattu 21.10.2021.  jälkeen Barnes jätti yhtyeen ja tilalle tuli Steve ”War Maniac” White, joka Dolanin tavoin oli aiemmin soittanut Atomkraftissa. Uusi kokoonpano julkaisi 1992 albumin The Waste Lands. Dolan jätti yhtyeen pian tämän jälkeen.

Prime Evilin jälkimaine on ollut myönteinen,The Metal Archives -sivustolla Prime Evil on käyttäjäarvioista lasketun keskiarvon perusteella Venomin paras albumi. Venom: Discography (Main). The Metal Archives. Viitattu 17.11.2012.  ja myös Dolan on muistellut albumia hyvillä mielin. 1990-luvun alun Venom-albumeja hän sen sijaan piti epäonnistuneina kokonaisuuksina. Temples of Icen ja The Waste Landsin arvostelut olivat innottomia, ja ne myivät huonosti, sillä metallimusiikki oli menettänyt suosiotaan. Harvojen studioalbumien lisäksi Venom julkaisi 90-luvulla useita kokoelmalevyjä ja arkistomateriaalista koostettuja livealbumeja. Lant yritti 1994 käynnistellä Venomia yhtyeessä aiemminkin soittaneen kitaristi Mike ”Mykus” Hickeyn ja Cathedralin rumpalin Mark Whartonin kanssa. Projekti jäi kuitenkin lyhytikäiseksi.

 Klassinen kokoonpano palaa yhteen ja hajoaa (1995–2002) 

Venomin suosituin kokoonpano (Cronos, Mantas ja Abaddon) palasi yhteen vuonna 1995, alun perin kiertuetta varten. Vuonna 1996 ilmestyi EP Venom ’96, joka sisälsi neljä 1980-luvun kappaletta uusina versioina sekä demoversion kokonaan uudesta kappaleesta ”The Evil One”.

Vuonna 1997 kokoonpano julkaisi albumin Cast in Stone. Varhaisista Venom-albumeista poiketen sitä harjoiteltiin ja äänitettiin pitkään. Kehittyneen studioteknologian myötä Venomin äänimaailma modernisoitui, ja myös yhtyeen soittotaidot olivat parantuneet. Uutta tyyliä verrattiin tuolloin suosittuihin industrial-yhtyeisiin, kuten Nine Inch Nailsiin, Ministryyn, Marilyn Mansoniin tai White Zombieen. Brayn mukaan vaikutteet olivat tahattomia, mutta modernisoitumista hän piti hyvänä asiana, sillä se auttoi yhtyettä pysymään ajankohtaisena. Konserteissa Venom esitti enimmäkseen vanhoja kappaleita. Varsin pian yhtyeen vanhat riidat kuitenkin kärjistyivät. Bray yritti erottaa Lantin, mutta levy-yhtiö SPV ilmoitti, ettei se hyväksyisi sellaista Venomin kokoonpanoa, jossa Lant ei olisi mukana.

Lant ja Dunn alkoivat suunnitella vuonna 1998 uutta Venom-albumia. Harjoituksissa rumpuja soitti Lantin pikkuveli Antony ”Antton” Lant. Bray kuuli hankkeesta vasta, kun Lant ja Dunn olivat jo siirtyneet Saksaan äänittämään. He lähettivät Braylle valmista materiaalia, jotta tämä voisi soittaa uusiin kappaleisiin rumpuraidat, jolloin Bray ilmoitti eroavansa itse. Brayn lähdettyä Venomissa ei ollut enää ainuttakaan jäsentä, joka olisi soittanut kaikilla albumeilla. Antony Lantista tuli yhtyeen vakituinen jäsen, ja vuonna 2000 kokoonpano julkaisi Resurrectionin. Se sai pitkästä aikaa hyviä arvosteluja, ja myös albumin jälkimaine on ollut myönteinen.Rintala, Janne: Venom: Fallen Angels (Spinefarm Records). Imperiumi 19.12.2011. Viitattu 20.10.2021.Väänänen, Tomi: Venom – Resurrection (2000). Metalliluola, 6.6.2020. Viitattu 20.10.2021.

Resurrectionin jälkeen Venom vietti hiljaiseloa. Huhtikuussa 2002 Lant vammautui vakavasti vuorikiipeilyonnettomuudessa, josta toipuminen kesti vuosia. Yhtyeen toiminta lakkasi kokonaan.

 Lantin johtama yhtye (2005–) 

pienois|Venom vuonna 2014.
Vuonna 2005 Lant oli lähes toipunut ja perusti Venomin uudestaan. Rumpalina jatkoi Antony ”Antton” Lant, ja kitaristiksi tuli vanha yhteistyökumppani Mike ”Mykus” Hickey. Seuraavana vuonna ilmestyi Metal Black -albumi.Prato, Greg: Venom: Metal Black. AllMusic. Viitattu 4.10.2021.  Yhtye palasi 1980-luvun alun metelöivään musiikkityyliinRuokangas, Sami: Venom: Metal Black. MTV3.fi 20.4.2006. Viitattu 4.10.2021. ja huonoon äänenlaatuun.”Serpent”: Venom: Metal Black (Castle Music). Imperiumi, 20.3.2006. Viitattu 4.10.2021. Albumin vastaanotto oli ristiriitainen. Yhtyettä kiiteltiin juurille paluustaBowar, Chad: Venom – Metal Black. About.com, noin 2006. Viitattu 4.10.2021. Bergman, Keith: Venom: Metal Black. Blabbermouth.net. Viitattu 4.10.2021.  mutta arvosteltiin ylipituudestaRuokangas, Sami: Venom: Metal Black. MTV3.fi 20.4.2006. Viitattu 4.10.2021. ja tyhjänpäiväisestä kappalemateriaalista.”Serpent”: Venom: Metal Black (Castle Music). Imperiumi, 20.3.2006. Viitattu 4.10.2021. Yhtye tuki Metal Blackia konserttikiertueella.Venom siirsi albumin julkaisua. Metallimusiikki.net 27.8.2007. Viitattu 22.10.2021.

Hickey jätti Venomin 2007 henkilökohtaisten syiden vuoksi, ja uudeksi kitaristiksi värvättiin Stuart ”Rage” Dixon. Jäsenet halusivat äänityksen muistuttavan konserttitilannetta, ja yhtye vuokrasi Britanniasta pieniä esiintymispaikkoja äänittämistä varten. Hell ilmestyi 2008. Sen äänimaailma oli trigger-rumpuineen aiempaa modernimpi.Rintala, Janne & ”Sabbathman”: Venom: Fallen Angels (Spinefarm Records). Imperiumi 19.12.2011. Viitattu 21.10.2021. Albumia pidetään usein yhtenä Venomin huonoimmista.Peura, Aleksi: Venom Inc.: Avé (Nuclear Blast). Imperiumi 12.8.2017. Viitattu 4.10.2021.DeVita, Joe: Venom Release First Song Off New Album ’Storm the Gates’. Loudwire 16.11.2018. Viitattu 21.102.2021.  Myös Lant alkoi pian katua Hellin hiottua äänimaailmaa ja päätti viedä Venomia vapaamuotoisempaan ja rosoisempaan suuntaan.VENOM: New Album Title Revealed. Blabbermouth 16.5.2011. Viitattu 22.10.2021. 

Kokoonpano vaihtui jälleen, kun Antony Lant jätti yhtyeen 2009. Hän oli kiinnostuneempi nu metalista ja halusi saada tunnustusta omalla musiikillaan veljensä yhtyeessä soittamisen sijaan. Uusi rumpali Danny ”Danté” Needham oli tyyliltään perinteisempi rock-rumpali. Fallen Angels -albumi ilmestyi loppuvuodesta 2011.Rivadavia, Eduardo: Venom: Fallen Angels. AllMusic. Viitattu 21.10.2021.  Yhtyeen paluuta analogisempaan tyyliin kiitettiin, mutta albumia arvosteltiin ylipituudesta ja intohimon puutteesta.Wolfers, Jeremy: Venom: Fallen Angels. Sputnikmusic 10.12.2011. Viitattu 21.10.2021. Säynekoski, Marko: Venom: Fallen Angels. Soundi 11/2011, verkkoversio julkaistu 18.11.2011. Viitattu 25.10.2021.

Alkuvuodesta 2015 ilmestyi albumi From the Very Depths. Tyylillisesti se muistutti muita 2000-luvun Venom-albumeja.James Christopher Monger: Venom: From the Very Depths. AllMusic. Viitattu 12.10.2021.  Arvostelut olivat enimmäkseen myönteisiä, ja suomalaisen Inferno-lehden kriitikko kutsui levyä jopa Venomin parhaaksi.Toni Keränen: Venom: From the Very Depths (Spinefarm). Inferno 2/2015. Verkkoversio julkaistu 20.3.2015. Viitattu 12.10.2021.

Joulukuussa 2017 Venom julkaisi 100 Miles to Hell -EP:n ja vuotta myöhemmin albumin Storm the Gates. Vastaanotto oli ristiriitainen ja yhtyettä moitittiin itseään toistavasta kappalemateriaalista sekä kyvyttömyydestä uudistua.Heiskala, Nuutti: Levyarvio: Väsähtänyt edelläkävijä sinnittelee vanhan maineen varassa – Venomin uutuus ei puhuttele. Soundi 2/2019. Verkkoversio julkaistu 28.2.2019. Viitattu 21.10.2021.Elamaa, Sami: Kerta kaikkiaan keskinkertaista suoritusta – arviossa Venomin ”Storm the Gates”. Kaaoszine 1.1.2019. Viitattu 21.10.2021.Ferrous Beuller: Venom – Storm the Gates Review. Angry Metal Guy 17.12.2018. Viitattu 21.10.2021. Schroer, Brendan: Venom. Storm the Gates. Sputnikmusic 23.12.2018. Viitattu 21.10.2021. Owenson, Ryan: Venom – Storm The Gates. BraveWords 19.12.2018. Viitattu 21.10.2021. O’Neill, Brian: Album Review: Venom – Storm The Gates. New Noise 14.12.2018. Viitattu 21.10.2021.  Vuonna 2019 Venom vietti perustamisensa 40-vuotisjuhlaa. Juhlavuoden kunniaksi julkaistiin kokoelma In Nomine Satanas – 40 Years in Sodom. Se sisälsi kaikki klassisen kokoonpanon albumit ja singlet sekä alkuperäiskokoonpanon demot, mukaan luettuna ennen julkaisematonta materiaalia. Aktiivinen konsertointi jatkui kevääseen 2020, jolloin koronaviruspandemia käytännössä lopetti yhtyeen toiminnan. Loppuvuodesta 2020 Super7-yhtiö julkaisi joukon toimintafiguureita, jotka esittävät Black Metalin kansikuvan hahmoa.Järvinen, Samuel: Super7 julkaisi uudet Slayer- ja Venom-figuurit. Kaaoszine 1.10.2020. Viitattu 24.10.2021.

Vuonna 2022 Venom aloitti konsertoinnin uudelleen ja esiintyi muun muassa Wacken-festivaaleilla. Elokuussa 2022 Lant kertoi yhtyeen viimeistelevän uutta albumia.

 Venom Inc. (2015–) 

pienois|Venom Inc. vuonna 2019. Vasemmalla Tony ”Demolition Man” Dolan ja oikealla Jeffrey ”Mantas” Dunn.
Prime Evil -albumin levyttänyt kolmikko Tony ”Demolition Man” Dolan, Jeffrey ”Mantas” Dunn ja Anthony ”Abaddon” Bray perustivat vuonna 2015 uuden Venom Inc. -nimisen kokoonpanon. Paluu oli aluksi tarkoitettu kertaluontoiseksi. Dolanin ja Dunnin yhtyeen M:pire of Evilin oli määrä esiintyä festivaaleilla, jolloin promoottori ehdotti Braylle, että hän soittaisi vanhojen yhtyetoveriensa kanssa muutaman Venomin kappaleen. Yleisö otti konsertin hyvin vastaan ja yhtyeelle tarjottiin kiertueen järjestämistä. Vuoden 2018 syksyyn mennessä Venom Inc. oli soittanut jo lähes 200 konserttia lähinnä Euroopassa ja Pohjois-Amerikassa.Tour & Concert History. Venom Inc.. Viitattu 24.10.2021. 

Ensimmäinen Venom Inc. -nimellä julkaistu albumi Avé ilmestyi 2017. Se sai varautuneen myönteisiä arvioita, ja moni kriitikko piti albumia selvästi parempana kuin Lantin johtaman Venomin tuotantoa.Bowar, Chad: Venom Inc., ‘Avé’ – Album Review. Loudwire 11.8.2017. Viitattu 24.10.2021.  Dunnin mukaan Lantia ei innostanut ajatus klassisen kolmikon paluusta yhteen. Haastatteluissa Lant on haukkunut Venom Inc. -kokoonpanon halvaksi kopioksi, kun taas Venom Incin jäsenet ovat todenneet, että fanit saavat itse päättää, kumpaa kuuntelevat.

Vuonna 2018 Bray jätti Venom Incin riitaisissa merkeissä.Siltanen, Vesa: Abaddon kertoo saaneensa kaikessa hiljaisuudessa potkut Venom Inc. -yhtyeestä ilman syytä – ”He käyttivät minua hyväkseen”. Inferno 2.10.2018. Viitattu 24.10.2021.  Dunnin mukaan erottamiseen vaikutti Brayn kehno soittotaito. Dunnin mukaan Bray ei todellisuudessa soita Avélla, vaan rummut piti ohjelmoida, koska Brayn rumpuraidat olivat niin huonoja. Brayn lomittajasta Jeramie ”War Machine” Klingistä tuli Venom Inc. -kokoonpanon vakituinen jäsen.Jeramie ”War Machine” Kling. Venom Inc. Viitattu 24.10.2021.  Uusi kokoonpano julkaisi vuonna 2022 studioalbumin There’s Only Black.

Elokuussa 2023 Dunn ilmoitti lopettavansa konsertoinnin voidakseen viettää enemmän aikaa syöpädiagnoosin saaneen vaimonsa kanssa. Loppuvuodesta Jeramie Kling erosi yhtyeestä ”logistisiin ongelmiin” vedoten. Vuonna 2024 yhtyeeseen liittyivät rumpali Marc ”JXN” Jackson ja kitaristi Curran ”Beleth” Murphy. Jackson oli aiemmin soittanut M:pire of Evilissä ja Murphy Nevermoressa sekä Annihilatorissa. Muutosten jälkeen sekä Venom- että Venom Inc. -kokoonpanoissa on jäljellä vain yksi 1980-luvun jäsen.

 Musiikki ja esiintyminen 

 Esikuvat 

Dunnin mukaan ”halusimme näyttää promokuvissa paremmilta kuin Kiss, käyttää enemmän nahkaa ja niittejä kuin Judas Priest ja olla pelottavampia kuin Black Sabbath. Mutta... Budjettimme oli luokkaa nolla, joten jouduimme hieman soveltamaan, ja lopputulos oli sitten mitä oli.” Neljäs keskeinen esikuva oli Motörhead. Dunnin mukaan Kissin lavashow ja julkisuuskuva olivat ”mahtavat”, mutta musiikki ei ollut riittävän raskasta. ”Motörhead taas esitti hyvin raskasta musiikkia, mutta imago ei ollut kohdallaan.” Niinpä Venom päätyi yhdistämään aiempien metalliyhtyeiden äärimmäisimmät piirteet. Myös nouseva hardcore ja crust punk -suuntaus vaikutti Venomiin,Patterson 2013, s. 8. samoin hard rock -yhtye Deep Purple, jolla Lantin mukaan oli ”asenne ja olemus, jollaisen mekin halusimme”. Muita esikuvia olivat Sex Pistols, The Who, The Tubes, Van Halen, The Rolling Stones ja Elvis Presley.

 Musiikkityyli 

Dayal Pattersonin (2013) mukaan Venom oli ensimmäinen äärimetalliyhtye, siihen mennessä ”raskain, äänekkäin ja epämiellyttävin metallibändi planeetalla”.Patterson 2013, s. 6. Se oli myös ensimmäinen merkittävää suosiota saavuttanut metalliyhtye, joka väitti palvovansa Saatanaa.Salmenpohja 2000, s. 42. Valtavirran metallimusiikista erottautuakseen Venomin jäsenet alkoivat kutsua musiikkiaan black metaliksi.Patterson 2013, s. 1. He kuvailivat musiikkiaan myös myrkkymetalliksi (venom metal) ja voimametalliksi (power metal). Heavy metalin määritelmä oli 1980-luvun taitteessa edelleen epämääräinen, ja nimityksellä voitiin viitata lähes mihin tahansa kitarapainotteiseen rockiin.Salmenpohja 2000, s. 40–41. Dunnin mukaan ”emme todellakaan halunneet, että Venom yhdistetään kaiken maailman kevythevibändeihin, joten päätimme antaa Venomin musiikille oman kutsumanimen.” Aikalaishaastattelussa Lant perusteli sanaparin black metal käyttöä:

Venom oli osa brittiläisen heavy metalin uutta aaltoa. Yhtyeen varhainen musiikki oli pohjimmiltaan bluesrockia, joskin epätavallisen hyökkäävää, kaoottista ja nopeatempoista.Moynihan & Søderlind 1998, s. 10–14; Patterson 2019, s. 12. Sävellykset rakentuivat lähinnä Dunnin keksimien blues- ja rock & roll -pohjaisten likkien ja riffien varaan. Vuoden 1980 Demon-demolla saatanalliset aiheet eivät vielä erityisesti korostuneet, mutta Welcome to Hellin myötä yhtye tuli tunnetuksi raa’asta äänimaailmasta ja rienaavista sanoituksista. Black Metalilla yhtye keskittyi entistä selkeämmin saatanallisiin teemoihin, ja äänimaailma ja yhteissoitto muuttuivat tanakammiksi.Peltonen, Janne: Venom: MMV (Castle UK). Imperiumi 15.11.2005. Viitattu 21.10.2021. At War with Satanin myötä Venom alkoi kirjoittaa aiempaa kunnianhimoisempia kappaleita ja myös tuotantoarvot paranivat.Dome 2002. Lantin panos säveltäjänä kasvoi, ja mukaan tuli vaikutteita progressiivisen rockin yhtyeiltä.Jeff: Venom – At War With Satan (Remastered). MetalReviews.com. Viitattu 14.9.2021.  Possessedilla Venom palasi lyhyiden ja aggressiivisten kappaleiden pariin. Musiikki kehittyi hieman melodisempaan suuntaan, mutta toisaalta yhteissoitto ja äänenlaatu olivat jopa huonompia kuin yhtyeen ensimmäisillä albumeilla.

Vuoden 1986 Calm Before the Storm oli ensimmäinen Venom-albumi ilman Dunnia. Sanoitukset loittonivat saatanallisista aiheista ja siirtyivät perinteisen fantasia- ja rock-tematiikan suuntaan. Musiikillisesti albumi oli lähellä perinteistä hevimetallia, äänimaailma aiempaa kevyempi ja kitarasoolot selkeämpiä.DeVita, Joe: Venom Release First Song Off New Album ‘Storm the Gates’. Loudwire, 16.11.2018. Viitattu 21.102.2021.  Dunnin palattua ja Lantin lähdettyä laulaja-basistiksi tuli Tony Dolan. Tuotantoarvot olivat aiempaa korkeammat, mutta musiikki pysyi raskaana ja nopeatempoisena. Yhtye loittoni black metalista ja uuden aallon brittimetallista ja lähestyi amerikkalaistyylistä thrash metalia. Lantin örinään verrattuna Dolanin laulu oli hallitumpaa mutta silti säröistä.

Klassinen kokoonpano palasi yhteen 1990-luvun puolivälissä. Cast in Stonen äänimaailma oli aiempaa modernimpi ja raskaampi, ja mukana oli vaikutteita industrial metalista. Resurrectionilla Lant lauloi aiemmasta poiketen melodioita. Vuosien varrella myös soittotaidot olivat parantuneet. Vuosituhannen vaihteen jälkeen Lant jäi yhtyeen ainoaksi pitkäaikaiseksi jäseneksi. Hänen johdollaan Venom on palannut perinteiseen suurpiirteiseen tyyliinsä.Peura, Aleksi: Venom Inc.: Avé (Nuclear Blast). Imperiumi 12.8.2017. Viitattu 4.10.2021. Musiikissa on toisaalta ollut myös hienoisia vaikutteita nu ja groove metalista.Kelly, Kim: From the Very Depths — Black metal pioneers’ latest trip to hell is a bit of a slog. Rolling Stone 6.2.2015. Viitattu 12.10.2021.  Modernia black metalia Venomin nykyinen tyyli ei juurikaan muistuta, sillä sekä Venom että black metal ovat vuosien saatossa kehittyneet omiin suuntiinsa.

 Sanoitukset 

The Metal Archives -sivustolla Venomin sanoitusten yleisimpinä aiheina mainitaan Saatana, Helvetti, kuolema, naiset ja metallimusiikki. Yhtye tunnetaankin nimenomaan saatanallisista ja juutalais-kristillistä arvomaailmaa rienaavista kannanotoistaan.Moynihan & Søderlind 1998, s. 10–14. Vuonna 1982 Venom julisti Kerrang!-lehden haastattelussa: ”Saatana edustaa voimaa ja Venom edustaa voimaa, ja siksi me laulamme Saatanasta.” Yhtyeellä on kuitenkin myös perinteisempiä rock-sanoituksia, joissa käsitellään esimerkiksi koululaisen seksifantasioita (”Teacher’s Pet”), huumeita (”Angel Dust”) ja naisissa käymistä (”Red Light Fever”).

Michael Moynihanin ja Didrik Søderlindin (1998) mukaan Venomin tekstejä yhdistää lyhytnäköisen elämyshakuisuuden ”matalaotsainen” ylistys. Syvällistä satanistista filosofiaa niistä on heidän mukaansa turha etsiä, ellei sellaiseksi laske vapauden ja hedonismin ihailua. Myös Venomin jäsenet ovat haastatteluissa kertoneet, etteivät halua saarnata yleisölleen tai ”tunkea jotain sanomaa ihmisten kurkusta alas”.

 Julkisuuskuva 

Venomin julkisuuskuva oli varsinkin 1980-luvun alkupuoliskolla tahallisen liioiteltu ja mauton. Anthony Brayn mukaan imagoa ei varsinaisesti suunniteltu, vaan se syntyi spontaanisti jäsenten yhteisten kiinnostuksenkohteitten ja esteettisten mieltymysten vaikutuksesta. Nuorina he olivat kiinnostuneita kauhuelokuvista sekä Aleister Crowleyn ja Anton LaVeyn kaltaisista okkultistikirjailijoista. Lant oli ollut tekemisissä myös wiccan kanssa. Saatananpalvojaimago ei kuitenkaan ollut yritys käsitellä vakavasti hengellisiä teemoja, vaan kyse oli teatraalisesta kauhuviihteestä.Patterson 2013, s. 9–10.

Venomin esiintymisessä oli mukana myös huumoria,Moynihan & Søderlind 1998, s. 10–14; Salmenpohja 2000, s. 43. ja rocktoimittaja David Konow on verrannut jäsenten rehvakasta esiintymistä showpainijoihin. He esimerkiksi uhosivat ”juovansa pappien oksennusta ja rakastelevansa kuolevan huoran kanssa”. Provokaatiot toivat yhtyeelle näkyvyyttä ja herättivät voimakasta paheksuntaa, mutta samalla ne innostivat teinejä ja nuoria aikuisia, jotka kapinoivat vanhempiensa kristillisiä arvoja vastaan. Lant perusteli Venomin imagoa huomauttamalla, että Ozzy Osbourne ”lauloi pahuudesta ja pimeyden voimista, ja pilasi sitten koko jutun huutamalla: ’Oi Jumala, auta minua!’” Yhtyettä motivoi myös halu ”näyttää keskisormea kirkolle”.

Lantin mukaan toimittajat eivät osanneet tehdä eroa Venomin julkisuuskuvan ja todellisuuden välillä. Jo 1980-luvun puolivälissä annetuissa haastatteluissa hän korosti olevansa ennen muuta viihdyttäjä. Dunn muistelee satanisti-imagon vetäneen puoleensa kummallista väkeä. Yhtyeelle lähetettiin esimerkiksi verellä kirjoitettuja kirjeitä sekä koiran pää. Myöhemmin Dunn on pitänyt sekä kristinuskoa että satanismia ”pelkkänä ajanhukkana”. Tony Brayn mukaan Venomin satanisti-imagossa oli kuitenkin myös vakavampi alavire:

 Lavaesiintyminen 

pienois|”Hail Satan esittää: Venom, lämmittelijänään Black Flag. Hinta 6,66 dollaria. – – Sallittu kaikenikäisille.” Venomin konsertin mainosjuliste vuodelta 1986. Kuvassa Conrad ”Cronos” Lant.
Venomin lavashow’t ovat teatraalisia, ja tehosteisiin kuuluu muun muassa pyrotekniikkaa, sumukoneita ja savupommeja. Yhtyeen alkunauha julistaa: ”Hyvät naiset ja herrat, Helvetin syvimmästä syöveristä: Venom!”

1980-luvun kiertueillaan Venom joutui lavaesiintymisensä vuoksi vaikeuksiin viranomaisten kanssa. Philadelphiassa pyrotehosteet räjäyttivät esiintymislavaan reiän.Konow 2002, s. 227–228. Jäsenillä oli tapana pilkata ja vähätellä muita yhtyeitä. He myös ylpeilivät sillä, ettei Venom koskaan lämmitellyt muita yhtyeitä. Venomia 1986 lämmitelleen Black Flagin laulaja Henry Rollins muisteli yhtyeen teknistä osaamattomuutta ja tahatonta komiikkaa:Konow 2002, s. 228.

Rollins ja hänen roudarinsa Joe Cole äänittivät Trentonissa 2. huhtikuuta järjestetyn konsertin. Myöhemmin he leikkasivat musiikin pois ja jättivät jäljelle vain Lantin puheet kappaleiden välillä. Dangerous Minds -sivustolla lopputulosta kuvaillaan ”maaniseksi, saatanalliseksi stand upiksi”. Äänite julkaistiin 7-tuumaisena vinyylinä, jota Beastie Boys sittemmin samplasi Check Your Head -albumillaan.

 Perintö 

 Jälkimaine 

Venomilla on ristiriitainen maine metallimusiikin harrastajien keskuudessa. Uransa alkuvuosina yhtye sai musiikkilehdistössä murskaavia arvioita ja jäsenet maineen lahjattomina möykkääjinä. Allmusicin Eduardo Rivadavian mukaan Venomin tekninen osaamattomuus oli toisaalta myös vahvuus, sillä yhtyettä oli mahdotonta arvioida perinteisen musiikin mittapuulla: ”Welcome to Hell, enemmän kuin yksikään toinen albumi, kiteytti thrash, death ja black metalin tärkeimmät ainekset”. Kömpelösti soitettu ja surkeasti tuotettu albumi oli Rivadavian mukaan ”alkukantainen isolla A:lla.” Soundin Marko Säynekoski arvioi vuonna 2000, että ”Black Metal on edelleen se suurin, kaunein, merkittävin ja käänteentekevin metallilevy”.

Venomin parhaina albumeina pidetään yleensä neljää ensimmäistä.Venom – Hell. Rumba, 6.8.2008. Viitattu 16.9.2021. Imperiumin Aleksi Peura kirjoittaa Venomin tehneen 1980-luvun alun jälkeen pari hyvää levyä ja ”hirmuisen läjän silkkaa sontaa”. Lantin johtaman Venomin musiikkia Peura kuvailee ala-arvoiseksi. Venom Inc. -kokoonpano on saanut selvästi 2000-luvun Venomia myönteisempiä arvosteluja. Marko Säynekosken mukaan ”se ihan alkuperäinen Venom on toki oma lukunsa, eikä näitä nykypäivän Venomeita oikeastaan kannata alkuperäiseen edes verrata.”Säynekoski, Marko: Kumpi on kovempi: Venom vai Venom Inc.? Legendabändin kaksi alkuperäisjäsentä haastavat uudella levyllään Cronosin. Soundi 7/2017. Verkkoversio julkaistu 3.9.2017. Viitattu 4.10.2021.

Kun MTV listasi 2000-luvun alussa kymmenen parasta metalliyhtyettä, Venom sai kunniamaininnan vaikkei päässytkään varsinaiselle listalle. Yhtyettä kuvailtiin pienen budjetin yhdistelmäksi ”Motörheadin nopeutta (joskaan ei taitoa), [Black] Sabbathin pahaenteisyyttä ja Kissin teatraalisuutta”. Venomin kappaleiden laadusta voi artikkelin mukaan ”olla montaa mieltä”, mutta yhtye sai tunnustusta black metal -termin keksimisestä ja myöhempien äärimetalliyhtyeiden innoittamisesta. Rock-kriitikko Bradley Torreanon mukaan Venom herätti sekä hevarien että punkkarien mielenkiinnon: ensin mainitut jäljittelivät yhtyettä, jälkimmäisenä mainituille siitä tuli camp-ikoni.

 Merkitys äärimetallille 

Venomia pidetään yhtenä black metalin pääkehittäjistä, ja yhtyettä seurasi moni eurooppalainen jäljittelijä, kuten Bathory, Hellhammer, Mercyful Fate ja Celtic Frost. Venom innoitti myös tulevia thrash ja death metal -yhtyeitä, kuten Slayeriä, Metallicaa, Megadethiä, Deathia ja Possessedia. Saksassa nousi esiin useita Venomin innoittamia black thrash -yhtyeitä, joista tunnetuimpia ovat Sodom, KreatorPatterson 2013, s. 59–63. ja Destruction. Inferno-lehden Timo Isoahon mukaan Welcome to Hell ja Black Metal olivat thrash ja black metalin kulmakivet. Hellhammerin ja Celtic Frostin taiteellinen johtaja Thomas Gabriel Fischer on kuvaillut Venomia kaikkien aikojen tärkeimmäksi äärimetalliyhtyeeksi.

Ilkka Salmenpohjan mukaan ”Venomin äärimmilleen viety saatanallinen imago toimi yksinäänkin shokkiarvona, mutta siihen liittynyt musiikki teki yhdistelmästä pitkällä tähtäimellä merkittävän. Venom oli tietämättään yksi tienavaajista laajemmalle musiikilliselle fuusioliikkeelle, jossa hardcore-punkin musiikillinen aggressiivisuus, nihilistisyys ja nopeat tempot yhdistyivät heavy metallin perinteen tuplabassorumpupoljentoon, kitarariffeihin ja pääosin epäpoliittiseen fantasialyriikkaan.”Salmenpohja 2000, s. 42–43. Epäpätevien soittajien jäljitteleminen oli helppoa, mikä innoitti nuoria ihailijoita perustamaan samanhenkisiä yhtyeitä. Venomin jäsenet omaksuivat ensimmäisten joukossa okkultismista ammentavat taiteilijanimet. Tätä tapaa seurasivat muun muassa ruotsalaisen Bathoryn keulahahmo Thomas ”Quorthon” Forsberg sekä lukemattomat muut black metal -muusikot.

Norjalaisen Mayhemin kitaristi ja taiteellinen johtaja Øystein ”Euronymous” Aarseth oli suuri Venomin ihailija. Hänen vaikutuksestaan yhä useampi yhtye alkoi 1990-luvun alussa kutsua musiikkiaan black metaliksi.Moynihan & Søderlind 1998, s. 113; Patterson 2013, s. 149–150. Sveitsiläisen Samaelin Michael ”Vorph” Locher katsoo Venomin olleen esikuvallinen konseptin tasolla, ei niinkään musiikillisesti. Locherin mukaan Venomin saatananpalvontaimago ”ei välttämättä ollut pelkkä julkisuustemppu, siinä oli jotain muutakin – – ei välttämättä heille itselleen, mutta kylläkin niille, jotka kuuntelivat heidän musiikkiaan.” Mayhemin basisti Jørn ”Necrobutcher” Stubberud oli samaa mieltä: ”Sisimmässämme tiesimme, että kyse oli imagosta. Me kuitenkin halusimme, että se olisi myös totta. Niinpä veimme homman askeleen pidemmälle.”Helvetti soikoon – norjalaisen black metalin historia, jakso 1: ”Ei mitään Norjalle” (14:55). Kun Kerrang!-lehden haastattelija huomautti Aarsethille ja Varg Vikernesille, ettei Venom todellisuudessa palvonut Saatanaa, nämä vastasivat: ”Olemme päättäneet uskoa toisin.”

Sekä Lant että Dunn ovat sanoutuneet toisen aallon black metal -muusikkojen tekemistä rikoksista. Dunn on myös pohdiskellut, miksi niin monet yhtyeet ylipäätään kutsuvat musiikkiaan black metaliksi, kun koko termin tarkoitus oli korostaa Venomin ainutlaatuisuutta. Bray puolestaan on maininnut, ettei varsinaisesti edes pidä Venomin musiikista: ”Sitä on kiva soittaa ja kiva säveltää ja kiva esittää keikoilla, mutta tuskinpa minä olisin Black Metalia ostanut.”Venom Inc: ”We can only be who we are”. Roppongi Rocks 6.4.2018. Viitattu 21.11.2021.  Lantin suhtautuminen ilmiöön on ollut myönteisempi:

 Studioalbumit 

 Venom 

















 Venom Inc. 




 Jäsenet  

 Nykyinen kokoonpano 

 Conrad ”Cronos” Lant – laulu (1980–1987, 1995–2002, 2005–) sähkökitara (1979) bassokitara (1979–1987, 1995–2002, 2005–)
 Stuart ”Rage” Dixon – sähkökitara (2007–)
 Danny ”Dante” Needham – rummut (2009–)

 Entiset jäsenet 

 Alan Winston – bassokitara (1979)
 Dave Rutherford – sähkökitara (1979)
 Anthony ”Abaddon” Bray – rummut (1979–1992, 1995–1999)
 Jeffrey ”Mantas” Dunn – sähkökitara (1979–1986, 1988–1992, 1995–2002)
 Clive ”Jesus Christ” Archer – laulu (1979–1980)
 Mike ”Mykus” Hickey – sähkökitara (1987, 2005–2007)
 Jimmy Clare – sähkökitara (1987)
 Al Barnes – kitara (1988–1991)
 Tony ”Demolition Man” Dolan – laulu, bassokitara (1988–1992)
 David ”V.X.S” Young – syntetisaattori (1991–1992)
 Steve ”War Maniac” White – sähkökitara (1992)
 Antony ”Antton” Lant – rummut (1999–2002, 2005–2009)

 Aikajana 

 Lähteet 









 Viitteet 

 Aiheesta muualla 


 Venomin kotisivut. 
 Venom Inc. -yhtyeen kotisivut. 

Luokka:78.842 Metallimusiikki
*